**Fejér Megyei Önkormányzat Közgyűlésének**

**197/2015. (XII.17.) önkormányzati határozata**

Fejér megye hátrányos helyzetű térségeinek felzárkóztatását szolgáló intézkedések megtételéről

Fejér Megye Közgyűlése megtárgyalta a „Javaslat Fejér megye hátrányos helyzetű térségeinek felzárkóztatását szolgáló intézkedések megtételére” c. előterjesztést és az alábbi határozatot hozta:

A Közgyűlés egyetért azzal, hogy

1. A szabadvállalkozási zónák létrehozásának és működésének, valamint a kedvezmények igénybevételének szabályait a Fejér Megyei Önkormányzat hangolja össze és koordinálja együttműködve a Kormányzattal, az érintett önkormányzatokkal és gazdasági szervezetekkel. Erre készüljön egy **Intézkedési Terv** **és** **Program**, amely a területen működő vállalkozókat, a kedvezmények ismeretében betelepedni kívánó vállalkozásokat, valamint a gazdasági és agrárkamarákat bevonva, meghatározza a feladatokat.
2. Az Észak-Tolna, Dél-Fejér és Kelet-Somogy érintett járásainak és településeinek bevonásával, Fejér, Tolna és Somogy megyék önkormányzatainak összehangoló és koordináló tevékenységével, az érintett megyék területfejlesztési miniszteri biztosainak kormányzati összekötő szerepvállalásával készüljön **Cselekvési–Intézkedési Terv**. A több megyét átfogó terv célja egy kiemelt **„Mezőföld felzárkóztatásáért”** **program** elkészítése, amely magába foglalja a leszakadó térség kedvezőtlen folyamatainak megállítását, különös tekintettel a népességfogyás, a közlekedési infrastruktúra hiánya és leépülése, a súlyosan tartós foglalkoztatási gondok és a szociális- egészségügyi hátrányos helyzet megszüntetésére. Fontos szempont, hogy a képzés, szakképzés ismét kerüljön vissza a térségbe intézményes keretek között és a jelenleg pontszerűen jelentkező fejlesztések, kulturális és turisztikai programok kerüljenek összehangolásra. Terveink között nagy hangsúllyal jelenik meg a térség agrárfeldolgozó iparának, továbbá a korszerű energetikai lehetőségeknek bekapcsolása az életminőség javításába.
3. A közgyűlés szándékát fejezi ki Fejér megye vonatkozásában egy nonprofit gazdasági társaság létrehozására, amely elsődlegesen terület és társadalomfejlesztési, valamint a gazdasági fejlődést tekintve stratégiai jelentőségű fejlesztések megvalósítását tűzi ki célul, tekintettel a 2014-2020-as európai uniós pályázati ciklus közeljövőben elérhető pályázati forrásai, valamint a jövőben megnyíló nemzeti források hatékony lehívására és felhasználására.
* 2 -
1. A közgyűlés felkéri elnökét, hogy vizsgálja meg a Kft. alapításának és működtetésének szakmai, jogi és gazdasági hátterét és ennek függvényében terjessze javaslatát a közgyűlés elé.

**Felelős:** Dr. Molnár Krisztián

Közgyűlés elnöke

**Határidő:** folyamatos

Székesfehérvár, 2015. december 17.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: